मध्यप्रदेश शासन द्वारा तकनीकी शिक्षा एवं प्रशिक्षण विभाग को सन् 2002 में नया स्वरूप प्रदान किया गया। राजीव गांधी प्रौद्योगिकी विश्वविद्यालय को इंजीनियरिंग और पोलीटेकनिक महाविद्यालयों पर प्रशासकीय नियंत्रण तथा शैक्षणिक गतिविधियों के संचालन की जिम्मेदारी सौंपी गई। क्रिस्प के द्वारा प्रशिक्षण कार्यक्रमों तथा मध्यप्रदेश व्यावसायिक परीक्षा मण्डल द्वारा प्रवेश एवं भरती परीक्षाओं का आयोजन तथा प्रवेश तथा फीस विनियामक समिति द्वारा निजी तकनीकी संस्थाओं की फीस एवं प्रक्रिया निर्धारित की जाती है और संचालनालय प्रशिक्षण के माध्यम से औद्योगिक प्रशिक्षण संस्थाओं तथा व्यावसायिक प्रशिक्षण की योजनाओं का प्रशासकीय नियंत्रण एवं संचालन किया जाता है।